Document ID: /roh_data/filtered/fineweb-2-filterrobots_roh.jsonl.gz/60041

La data da la votaziun è stada il punct dispitaivel. Il chantun Berna ha vulì in termin da votaziun baud durant l'onn, fertant ch'ils separatists avessan preferì il termin dals 9 da matg 2021. Uss sajan ins sa cunvegnì a la data dals 28 da mars.
Decisiun stretga il 2017
Il zercladur 2017 aveva il suveran decidì cun 2'067 encunter 1'930 vuschs per la midada tar il chantun Giura – pia relativamain stretg. Silsuenter ha sco emprim la regenta da la citad declerà sco nunvalaivla la votaziun. Suenter ha er la dretgira administrativa dal chantun Berna confermà la decisiun, suenter ch'i aveva dà recurs.
Controllà dal chantun
La segunda instanza ha discurrì la stad passada da grevs surpassaments da lescha ch'ins haja commess enturn la votaziun. La dretgira ha tranter auter crititgà las reglas che hajan valì per la votaziun per brev. Er da lieus da domicil fictivs e turissem da votaziun saja vegnì discurrì.
En vista a la nova votaziun, controllescha uss il chantun Berna il register da votaziun da la vischnanca Moutier.